Návrh
Uznesenie vlády Slovenskej republiky
č. ...
z ...

k materiálu návrh na pristúpenie Slovenskej republiky k Protokolu z roku 2003 
k Medzinárodnému dohovoru o zriadení medzinárodného fondu 
na kompenzáciu škôd vzniknutých v dôsledku znečistenia ropnými látkami v znení z roku 1992 (FUND PROT 2003) a k návrhu 
na vykonanie vyhlásenia Slovenskej republiky k FUND PROT 2003 

Číslo materiálu:		
Predkladateľ:	minister dopravy, výstavby a regionálneho rozvoja Slovenskej republiky 
 	
Vláda
A. 	súhlasí 
 
A. 1. 	s pristúpením Slovenskej republiky k Protokolu z roku 2003 k Medzinárodnému dohovoru o zriadení medzinárodného fondu na kompenzáciu škôd vzniknutých v dôsledku znečistenia ropnými látkami v znení z roku 1992 (FUND PROT 2003) (ďalej len „FUND protokol 2003“), 

 
A. 2. 	s vyhlásením Slovenskej republiky podľa rozhodnutia Rady 2004/246/ES z 2. marca 2004 v znení rozhodnutia Rady 2004/664/ES z 24. septembra 2004 (ďalej len „rozhodnutie Rady“), ktoré splnomocňuje členské štáty, aby v záujme spoločenstva podpísali, ratifikovali alebo pristúpili k FUND protokolu 2003; 
 	
B. 	odporúča 
prezidentovi SR 
B. 1. 	podpísať listinu o pristúpení Slovenskej republiky k FUND protokolu 2003 po vyslovení súhlasu Národnej rady Slovenskej republiky, 

 
B. 2. 	podpísať vyhlásenie Slovenskej republiky k FUND protokolu 2003 po vyslovení súhlasu Národnej rady Slovenskej republiky, 

Národnej rade SR 
B. 3. 	vysloviť súhlas s FUND protokolom 2003 a rozhodnúť o tom, 
že ide o zmluvu, ktorá má podľa článku 7 ods. 5 Ústavy SR prednosť pred zákonmi Slovenskej republiky, 

 	 
 
B. 4. 	vysloviť súhlas s uplatnením vyhlásenia Slovenskej republiky 
k FUND protokolu 2003 v zmysle rozhodnutia Rady; 

C. 	poveruje 
predsedu vlády SR 
C. 1. 	predložiť FUND protokol 2003 a vyhlásenie Slovenskej republiky podľa rozhodnutia Rady Národnej rade Slovenskej republiky na vyslovenie súhlasu,  

ministra dopravy, výstavby a regionálneho rozvoja SR 
C. 2. 	odôvodniť návrh na pristúpenie Slovenskej republiky k FUND protokolu 2003 a vyhlásenie Slovenskej republiky podľa rozhodnutia Rady v Národnej rade Slovenskej republiky; 

D. 	ukladá 
ministrovi dopravy, výstavby a regionálneho rozvoja SR 
 
D. 1. 	požiadať podpredsedu vlády a ministra zahraničných vecí a európskych záležitostí SR o vykonanie príslušných opatrení spojených s nadobudnutím platnosti FUND protokolu 2003 a vyhlásenie Slovenskej republiky podľa rozhodnutia Rady pre Slovenskú republiku, 

 	 
 
D. 2. 	požiadať podpredsedu vlády a ministra zahraničných vecí a európskych záležitostí SR o zabezpečenie publikovania FUND protokolu 2003 a vyhlásenia Slovenskej republiky podľa rozhodnutia Rady v Zbierke zákonov Slovenskej republiky. 

Vykonajú: 	predseda vlády SR 
podpredseda vlády a minister zahraničných vecí a európskych záležitostí SR 
minister dopravy, výstavby a regionálneho rozvoja SR 
 	
Na vedomie: 	Kancelária prezidenta SR 
Kancelária predsedu Národnej rady SR